Længe før lyset fødtes, fandtes mørket.
Og ud af det mørke kom svartelverne.
For årtusinder siden forsøgte den mest nederdrægtige af dem, Malekith, -
- at henlægge vort univers i den evige nats mulm.
Så ond en gerning blev gjort mulig af Æteren, -
- en urgammel, altødelæggende kraft.
Malekith.
Asgårds styrker er over os.
Asgårds tapre krigere, der blev anført af min fader, kong Bor, -
- indledte et voldsomt felttog mod disse væsener.
Sæt Den Forbandede ind!
Da de ni verdener stod på lige linje over ham, -
- kunne Malekith langt om længe slippe Æterens kræfter løs.
Men Asgård vristede våbenet fra ham.
Uden det segnede svartelverne.
Da slaget var så godt som tabt, -
- ofrede Malekith sit eget folk -
- i et fortvivlet forsøg på at knuse asernes hær.
Deres død vil sikre vores overlevelse.
Denne krig er langtfra forbi.
Malekith blev besejret, og Æteren tilintetgjort.
Det bildte man os i al fald ind.
Æteren, herre ...
Skal vi tilintetgøre den?
Bare vi kunne.
Men dens magt er for stor.
Grav den dybt ned.
Et sted, hvor den aldrig vil blive fundet.
Loke.
Goddag, moder.
Har jeg gjort dig stolt?
Gør det nu ikke værre.
Kan det blive værre?
Stille!
Lad mig tale med fangen i enrum.
Jeg forstår ikke grunden til alt det postyr.
Erkender du ikke alvoren af dine forbrydelser?
I dine fodspor følger krig, ødelæggelse -
- og død.
Jeg tog til Midgård for at herske over Jorden som en mild gud.
Ligesom dig.
Vi er ikke guder. Vi fødes, vi lever, vi dør.
Ligesom menneskene.
Plus/minus 5.000 år.
Alt dette, fordi Loke efterstræber en trone.
Det er min fødselsret.
Det var din fødselsret at dø ...
... som spæd ...
... efterladt på en frostdækket klippe.
Havde jeg ikke taget dig til mig, -
- ville du ikke stå her og hade mig.
Hvis øksen er min lod, så se dog at lade den falde.
Ikke at jeg ikke nyder disse hyggesluddere, men ...
... jeg nyder dem ikke.
Tak Frigg, at dit liv bliver skånet. Hende får du aldrig mere at se.
Du skal tilbringe resten af dine dage i fangekælderen.
Hvad med Thor?
Vil du krone det imbecile fjog, mens jeg rådner op?
Thor må kæmpe for at rette op på den skade, du har forvoldt.
Han vil skabe orden i De Ni Riger, -
- og derefter, ja ...
... da vil han blive konge.
Jeg har helt styr på situationen.
Er det derfor, alting brænder?
Selv tak.
Værsgo.
Goddag.
Din kapitulation er modtaget.
Er der andre?
Næste gang burde vi måske starte med den største.
Hvor drager vi nu hen?
Freden er snart sikret i alle De Ni Riger, Hogun.
Bliv her hos dit folk, hvor du hører hjemme.
Asgård kan vente.
Jeg takker dig.
Og jeg dig.
Værsgo, Heimdal.
Er Vanaheim sikret?
Nornheim og Ria med.
Men det var gået hurtigere, om du havde ført an.
Du må tro, jeg er et stykke brød, at jeg skal smøres så rigeligt.
Det var ikke min mening.
For første gang, siden Bifrost blev knust, ånder De Ni Riger fred.
De er mindet om vores styrke, -
- og du har vundet deres respekt og min taknemmelighed.
Tak.
Alt er i skønneste orden -
- bortset fra dit konfuse og værkende hjerte.
Det handler ikke om Jane Foster, fader.
Menneskenes liv er flygtige.
Du er bedre tjent med det, du ser foran dig.
Det siger jeg ikke som Alfader, men som din fader.
Du er parat. Tiden er inde, hvor du skal bestige tronen.
Glæd dig ved det, du har vundet.
Slut dig til dine krigere. Spis og drik. Tag del i festen.
Lad i det mindste, som om du er glad.
En mere!
Engang kunne du feste i ugevis.
Jeg mindes, du fejrede krigen mod Harokin -
- så voldsomt, at du nær havde udløst en ny.
Den første var så underholdende.
Kom og drik med mig.
Alfader har næppe flere pligter til dig i aften.
Denne har jeg pålagt mig selv.
Det går ikke ubemærket hen, at du tager væk hver aften.
Der findes ni riger.
Asgårds kommende konge må tage hånd om mere end ét.
Jeg takker dig for dit sværd og for dit råd, ærværdige Sif.
HEJ
Hej.
Hvad er så din historie?
Jeg har da ikke nogen historie.
De første ti minutter af vores date -
- har du gemt dig bag et menukort med tre retter.
Kylling, vegetar eller fisk.
Der må være en historie, -
- og jeg tror, den omhandler en fyr.
- Det er kompliceret. - Ser du ham stadig?
Nej, han ...
... er rejst.
Det har jeg prøvet.
At de rejser. Det er hårdt, ikke?
Jeg kom sammen med en kvinde, og hun fik arbejde i New York.
Afstanden tog livet af forholdet.
Og så det, at hun gik i seng med andre mænd.
- Nej. - Rigtig mange.
Hej. Hvad med noget vin?
- Klart, jeg er frisk. - Richard, det er Darcy.
Hvad laver du her?
Halløjsa.
Jeg mødte i laboratoriet skråstreg din mors hus og forventede at se dig -
- sjoske rundt i nattøj og guffe is, mens du sukkede efter ...
... du ved nok hvem.
Men nej. Du har dametøj på.
Jeg tror sågar, du har været i bad.
Ville du sige noget med det her? Det håber jeg virkelig.
Nå ja.
Du ved nok alt dit forskerudstyr, du aldrig mere ser på?
Du må hellere tage et kig på det.
Det var jo derfor, vi tog hertil.
Det må være en fejl.
Det sagde jeg også.
Det gjorde jeg også. Jeg troede, du ville gribe det mere teknisk an.
- Det er nok en bagatel. - Det ser ikke sådan ud.
Det ligner mere de målinger, Erik fablede om.
Vores ven Erik har fuldstændig tabt sutten.
- Han er ikke interesseret. - Jo da.
Nu skal du gå.
Okay.
Spændende.
Hun har brug for hjælp.
Jeg tror, jeg tager havbars.
Ja, havbars smager godt.
Havbars, havbars, havbars ...
Hav-bars.
- Havbars ... - Jane?
Måske skulle du skippe havbarsen og skynde dig efter din veninde.
Det var dødhyggeligt.
Jeg bliver siddende og siger "havbars" for mig selv.
Jeg hader dig.
Jeg sagde da, han var sød.
Bare klap i og kør.
Til venstre næste gang.
- Hvem er han? - Min praktikant.
- Har du en praktikant? - Ja.
Goddag, dr. Foster. Det er en ære at arbejde sammen med Dem.
Jeg er nødt til at ringe til Erik.
Til højre.
Og til venstre.
Jeg har totalt styr på at køre bil i London.
Erik, det er mig igen. Hvor er du?
Du siger, du er på sporet af noget, og så synker du i jorden.
Jeg står her ved Stonehenge, -
- hvor det har været en ganske begivenhedsrig dag.
Politiet blev kaldt hertil lidt over 11 i formiddags, -
- efter en tilsyneladende harmløs vandringsmand dukkede op -
- og besluttede at smide tøjet -
- og true turisterne med forskningsudstyr, -
- mens han råbte, at han prøvede at redde dem.
Manden, der viste sig at være den berømmede astrofysiker Erik Selvig, -
- skal nu afhøres af politiet.
Det er vildt spændende.
Selv praktikanten er spændt.
"Ian".
Vil du have fasemåleren med?
- Nej. - Tag fasemåleren med.
Den, der ligner en brødrister.
Jeg ved godt, hvad en fasemåler er.
Hvordan skifter jeg ringetone på den her?
Med dine tre universitetsgrader burde du kunne skifte den selv.
Hvorfor ringer du?
Jeg ville ikke råbe. Praktikanten siger, det er denne vej.
Ian. Jeg hedder Ian.
Jeg vil ikke stikkes ned i videnskabens navn.
Rolig, vi er amerikanere!
Skulle det få dem til at kunne lide os?
De kan få det til at gå væk.
Det er børn.
Er I fra politiet?
Nej, vi er forskere. Jeg er i hvert fald.
Ih tak.
Vi har lige opdaget det.
Kan I vise os det?
Det er ikke helt normalt.
Hvor blev den af?
Det er ...
... utroligt!
Hvad skete der?
Nogle gange kommer tingene tilbage.
Nogle gange gør de ikke.
Jeg vil også kaste noget!
Jane, giv mig en sko.
Jeg har ikke set så høje målinger siden ...
- Siden ... - New Mexico?
Du piller ikke ved noget!
Giv mig en sko.
Var det bilnøglerne?
Darcy!
Æteren vækker os.
Konjunktionen begynder på ny.
Du kommer sent.
Lystigt lag kan til tider være en tungere byrde end kamp.
Så håndterer du en af delene forkert.
Kanske.
Hvorledes med stjernerne?
De skinner stadig.
Herfra kan jeg se ni riger og ti billioner sjæle.
Mindes du, hvad jeg fortalte dig om Konjunktionen?
Ja.
Når verdenerne står på linje.
Den stunder til, ikke?
Universet har ikke bevidnet et sådant under i min levetid.
Få kan fornemme det, færre kan se det.
Men omend det kan have farlige følger, -
- er det underskønt at skue.
Jeg ser intet.
Måske er det ikke den skønhed, du søger.
Hvordan har hun det?
Hun er kløgtig.
Hun ved det ikke endnu, men hun iagttager også Konjunktionen.
Selv ...
Hvad?
Jeg kan ikke se hende.
Jane!
Hvor fanden har du været?
- Har du tilkaldt politiet? - Hvad skulle jeg ellers have gjort?
Lad være med at tilkalde politiet.
De tilkalder bare FBI, -
- og så kommer S.H.I.E.L.D. og laver et nyt Area 51 her.
Vi fandt en gravitationsafvigelse og havde ubegrænset adgang til den.
- De eneste vidner var ti år gamle. - Jane!
Du var væk i fem timer.
Hvad?
Det er mærkeligt.
Typisk.
Jane ...
Undskyld. Jeg måtte bare sikre mig, at du er virkelig.
Jeg har haft en meget mærkelig dag.
Det er jeg.
- Hvor blev du af? - Hvor blev du af?
Heimdal kan ikke se dig.
Jeg har været her, hvor du efterlod mig.
Jeg har ventet, jeg har grædt, -
- og jeg har ledt efter dig.
Du lovede at komme tilbage.
Ja, men Bifrost blev ødelagt.
De Ni Riger lå hen i kaos. Alt standede i krig og plyndringer.
Jeg måtte stoppe blodbadet.
Det er ikke den dårligste undskyldning, jeg har hørt.
Men jeg så dig i tv. Du var i New York.
Jeg kæmpede for at beskytte dig mod trusler fra min verden, men jeg tog fejl.
Jeg var tåbelig.
For jeg tror på, at skæbnen har ført os sammen.
Jeg ved ikke, hvor du har været, eller hvad der skete, men ét ved jeg.
Hvad?
Jeg ved ...
Gør du?
- Gør jeg hvad? - Hvad?
Er det din skyld?
Vi er faktisk lige midt i noget.
Jeg er ret sikker på, vi bliver arresteret.
Lige et øjeblik.
Av, min arm. Du er stadig muskuløs og det hele.
Hvordan går det ude i rummet?
Rummet har det fint.
Undskyld ...
Er De Jane Foster? Kender De denne mand?
Han er min praktikant.
Min praktikants praktikant.
I opholder jer ulovligt på privat grund.
Vær venlig at følge med.
Jane!
- Jane ... - Thor?
- Er du uskadt? - Hvad skete der?
Læg hænderne på hovedet og hold afstand.
- Denne kvinde er ikke rask. - Hun er farlig.
Det er jeg også.
Anmoder om bevæbnet forstærkning.
- Hold fast i mig. - Hvad gør du?
Vorherre på lokum!
Det må vi prøve igen.
Hej.
Velkommen til Asgård.
Se mit eftermæle, Algrim.
Jeg mindes knap nok tiden inden lysets komme.
Folkets overlevelse vil blive dit eftermæle.
Aserne skal lide, akkurat som vi har lidt.
Jeg vil bemægtige mig Æteren, genføde vor verden -
- og gøre en ende på dette forpestede univers.
- Hvad er det? - Lig stille.
Det er ikke jordisk. Hvad er det?
Vi ved det ikke.
Men hun overlever ikke al den energi, der er i hende.
Det er en kvantefeltgenerator, ikke?
Det er en sjæle-esse.
Overfører den molekylær energi fra ét sted til et andet?
Ja.
Kvantefeltgenerator.
Har mine ord så liden vægt, at du sidder dem overhørig?
Hun er syg.
Hun er dødelig. Sygelighed er deres kendemærke.
Jeg ved, vi kan hjælpe hende.
Hun hører ikke til her i Asgård, -
- ligesom en ged ikke hører til ved et festmåltid.
Sagde han ...?
Hvem tror du, du er?
Jeg er Odin, Asgårds konge, -
- De Ni Rigers beskytter.
Jeg er ...
Jeg ved godt, hvem du er, Jane Foster.
Har du fortalt din far om mig?
Der er noget i hende. Noget, jeg ikke har set før.
I hendes verden findes helbredere, der kaldes læger. Lad dem ordne det.
Vagter! Før hende tilbage til Midgård.
I skal ikke ...
... røre hende.
Jane, er du uskadt?
Ja.
Det er umuligt.
Infektionen beskytter hende.
Nej.
Den beskytter sig selv.
Kom med mig.
Der findes genstande, der er ældre end universet selv.
Den, der har taget bolig i hende, er en af disse.
De Ni Riger er ikke evige.
De havde et daggry, -
- og de vil have en skumring.
Men inden det daggry fandtes mørkets magter, -
- svartelverne, som herskede ubetinget og uantastet.
"Født af nattens blæk raner svartelverne al lyset væk."
De historier fortalte moder os, da vi var børn.
Deres leder, Malekith, smedede et våben af mørket -
- og kaldte det Æteren.
De andre genstande har ofte udseende af sten, -
- men Æteren er flygtig og foranderlig.
Den forvandler stof til mørkt stof.
Den finder værtsorganismer og snylter på deres livsenergi.
Malekith ønskede at bruge Æteren -
- til atter at henlægge universet i mørke.
Men efter æoners blodsudgydelser -
- sejrede min fader, Bor, endelig -
- og banede vejen for en fred, der varede tusinder af år.
Hvordan?
Han dræbte dem alle sammen.
Er du sikker?
Æteren skulle være gået til sammen med dem, men den er her.
Svartelverne er døde.
Står der noget i bogen om, hvordan man får den ud af mig?
Nej.
Det gør der ikke.
Verdenerne står snart på linje.
Du bliver den sidste af De Forbandede.
Lad mig ofre mit liv.
Vort folk gjorde det samme, -
- og du ligeså.
Du vil blive ét med mørket, -
- viet til denne eksistens, indtil den fortærer dig.
Indtil da kan ingen fjendtlig magt standse dig.
Jeg skal styrte deres værn i grus og berede dig et genfødt univers.
At lege barnepige for de slyngler er under vores værdighed.
Hvis de var under dig, min trinde ven, ville de alle sammen være døde.
Bliv i geleddet!
Fremad!
Odin forsyner mig fortsat med nye venner.
Hvor betænksomt.
Har bøgerne, jeg sendte dig, ikke fanget din interesse?
Er det sådan, jeg skal fordrive evigheden? Med at læse?
Jeg har gjort mit yderste for at gøre dig det behageligt.
Har du?
Er Odin lige så bekymret?
Er Thor?
Det må trætte dig at høre dem spørge til mig både dag og nat.
Det er dine egne handlinger, der har fået dig anbragt her.
Mine handlinger?
Jeg gjorde blot sandhed af den løgn, man har tudet mig ørerne fulde af.
At jeg er født til at blive konge.
Konge?
En sand konge erkender sine fejl. Hvad med de liv, du tog på Jorden?
En sølle sjat sammenlignet med de mange liv, Odin selv har taget.
Din fader ...
Han er ikke min fader!
Er jeg da heller ikke din moder?
Nej.
Du er altid så indsigtsfuld angående alle andre end dig selv.
Da du opsøgte mig, vidste du, jeg havde problemer.
Heimdal kunne ikke se dig. Du var ikke længere på Jorden.
- Hvordan kan det lade sig gøre? - Du var der, og du var der ikke.
De Ni Riger rejser gennem Yggdrasil -
- i omløb om Midgård, ligesom jeres planeter kredser om solen.
Og med 5.000 års mellemrum står verdenerne på lige linje.
Det kalder vi Konjunktionen.
Når det sker, opblødes grænserne mellem verdenerne.
Det er muligt, du fandt et af disse punkter.
Vi er heldige, at det forblev åbent.
Når verdenerne ikke længere står på linje, -
- forsvinder forbindelsen.
Det var en dejlig forklaring.
Hvad skal der blive af mig?
Jeg skal nok redde dig, Jane.
- Din far sagde ... - Min fader ved ikke alt.
Det skal du ikke sige til ham.
Jane Foster, dette er Frigg, Asgårds dronning og min moder.
Hej.
Af sted!
Alle mand til fangekælderen!
Tag trappen til venstre.
Fængslet.
- Loke. - Skynd dig.
Jeg passer på hende.
De bryder sig vist ikke om fængselslivet.
Nogle skal altid brokke sig.
Vend tilbage til cellerne, så vil I ikke blive straffet.
Det har I mit ord på.
Nuvel, så har I ikke mit ord.
Send et kompagni ned i våbenkammeret.
Forsvar det til det sidste. Få fangekælderen sikret.
- Odin. - Frigg.
Af sted!
Det er småoptøjer. Ingen grund til frygt.
Du har aldrig været god til at lyve.
Før hende til dine gemakker, indtil faren er drevet over.
Pas på dig selv.
Trods alt, hvad jeg har overlevet, frygter min dronning stadig for mig.
Det er, fordi jeg frygter for dig, at du har overlevet.
Hør godt efter.
Du er nødt til at gøre, præcis som jeg beder om.
Javel.
Frigg.
Forføj dig, utyske, -
- dersom du håber at overleve.
Jeg har overlevet det, der var værre.
Hvem er du?
Jeg er Malekith.
Og jeg kommer for at tage det, som er mit.
Du har taget noget, barn.
Giv mig det.
Heks!
Hvor er Æteren?
Det afslører jeg aldrig.
Jeg tror dig.
Nej!!
Universet roterer i en 5.000-årig cyklus, -
- og én gang i løbet af hver cyklus står verdenerne på linje.
Forestil jer, at dette er vores verden ...
Tak. Og dette er en anden verden.
Normalt er de adskilt.
Men når fænomenet indtræffer, bliver alle ni riger forbundet.
Alle ni riger passerer gennem hinanden, -
- så tyngdekraft, lys og stof kastes rundt mellem verdenerne.
Men skulle det ske nu, ville følgerne være katastrofale.
Mine gravimetriske spyd kan stabilisere Konjunktionens brændpunkt.
Dermed ville begivenheden og de andre verdener passere ubemærket forbi.
Det er fantastisk.
Og så enkelt. Nogen spørgsmål?
Ja.
Må jeg få min sko igen?
Lev. Du får brug for al din styrke, hvis du skal generobre Æteren.
Og når du vågner, dræber vi dem alle.
Jane Foster?
Du må komme med os.
Vi har ikke formået at genoprette paladsets skjolde.
Vort artilleri kan ikke spore dem.
End ikke Heimdal kan se dem.
Høje konge, vi er så godt som forsvarsløse.
Er hun nu din fange?
Lad os være alene.
Jeg ønsker ikke at skændes med dig.
Det er gengældt, men jeg har i sinde at sætte efter Malekith.
Vi har Æteren.
Malekith vil komme til os.
Og da vil han udslette os.
Du overvurderer væsenernes magt.
Nej, jeg skatter folkets liv højt.
Jeg vil føre Jane til mørkeverdenen og lokke fjenden væk fra Asgård.
Når Malekith uddrager Æteren af Jane, vil den være udsat og sårbar, -
- og da vil jeg udslette både den og ham.
Hvis du fejler, risikerer du, -
- at våbenet falder i fjendens hænder.
Det er langt farligere intet at foretage sig.
Hans skib kan svæve over os, uden at vi ville opdage det.
Hvis og når han kommer, -
- vil hans krigere falde for Asgårds 10.000 klinger.
Og hvor mange af os skal falde for deres?
Så mange som nødvendigt!
Vi vil kæmpe!
Til asernes sidste suk.
Til asernes sidste blodsdråbe.
Hvordan er du da forskellig fra Malekith?
Forskellen er, min søn, at jeg vil vinde.
Jane ringer ikke tilbage, Erik ringer ikke tilbage.
S.H.I.E.L.D. ringer heller ikke tilbage.
- Hvad er S.H.I.E.L.D.? - Det er hemmeligt.
Hej, Erik. Det er Darcy igen.
Thor kom tilbage og tog Jane med til Asgård, -
- og nu ved jeg ikke helt, hvad jeg skal gøre.
Noget kørte helt skævt, -
- da astrofysiker dr. Erik Selvig, -
- der blev kendt i forbindelse med invasionen i New York, -
- løb nøgen ...
Darcy, du skal se det her.
Din ven Erik ...
Hvad var det, han hed til efternavn?
... og begyndte at råbe ad de besøgende på stedet.
Han blev senere arresteret af politiet -
- og afventer psykiatrisk evaluering.
Politiet nægter at bekræfte ...
Du deltog ikke i Odins krigsråd.
Bifrost er lukket på din faders ordre.
Ingen må komme -
- eller gå.
Vi står over for en fjende, der er usynlig selv for mig.
Hvad nytte gør en sådan skildvagt?
Malekith vil vende tilbage. Det ved du.
Jeg har brug for din hjælp.
Jeg kan ikke forbryde mig mod min konges ønsker. End ikke for din skyld.
Det forlanger jeg heller ikke.
Rigerne har brug for en stærk og ubeklikket Alfader, -
- om han er det eller ej.
Men han er blindet, Heimdal, -
- af had og af sorg.
- Det er vi alle. - Jeg ser ganske klart.
Faren er for stor.
Alt, hvad vi foretager os, vil være farligt.
Det er uundgåeligt.
Hvad kan jeg gøre for dig?
Det, jeg vil bede jer gøre, er højforræderi af værste slags.
En sejr vil få os bandlyst, og et nederlag vil betyde døden.
Malekith vidste, Æteren var her. Han kan føle dens kraft.
Dersom vi intet gør, vil han komme tilbage, -
- men denne gang lægge det ganske Asgård øde.
Vi må føre Jane til en anden verden.
Bifrost er blevet lukket, og Tesserakten er bag lås og slå.
Der findes andre veje væk fra Asgård. Veje, kun få kender.
Nærmere bestemt én.
Nej ...
Thor. Efter al den tid -
- kommer du nu og besøger mig.
Hvorfor?
Kommer du for at hovere? For at håne mig?
Stille, Loke.
Ikke mere blændværk.
Nu ser du mig, broder.
Led hun meget?
Jeg er ikke kommet for at sørge med dig.
Jeg vil tilbyde dig at bringe et langt større bodsoffer.
Sig frem.
Jeg ved, du tørster efter hævn, ligesom jeg gør.
Hjælper du mig ud af Asgård, skal jeg skænke dig den.
Hævnen.
Og derefter cellen her.
Du må i sandhed være desperat, -
- siden du beder mig om hjælp.
Hvordan tør du stole på mig?
Det gør jeg heller ikke.
Det gjorde moder.
Men du skal vide, at hver gang vi to stredes ...
... nærede jeg et spinkelt håb om, at min bror stadig fandtes derinde.
Det håb er udslukt og beskytter dig ikke mere.
Forråder du mig, dræber jeg dig.
Hvornår går vi i gang?
Han vil forråde dig.
Han vil forsøge.
Det her ligner ikke dig, broder.
At handle så lønligt.
Ville du ikke hellere bare tæve dig vej ud?
Hvis du knevrer videre, så gør jeg det.
Fint. Som du vil.
Jeg forsvinder helt.
Var det bedre?
Det er i al fald bedre selskab.
Vi kunne også gøre os endnu mindre opsigtsvækkende.
Du ser henrivende ud, broder.
Smerten bliver ikke mindre, når jeg dræber dig i denne skikkelse.
Udmærket. Du foretrækker måske en af dine nye forbundsfæller, -
- som du lader til at holde så meget af.
Det var meget bedre.
Dragten er lige i overkanten. Og den strammer.
Men selvtilliden ...
Selvretfærdigheden bruser gennem mig.
Hvad med en opstemmende diskussion om sandhed?
Ære? Patriotisme?
Gud velsigne Am...
Hvad nu?
Du kunne i det mindste tilstå mig et våben.
Bare min daggert.
Endelig.
En smule sund fornuft.
Jeg troede, du var så glad for bedrag.
Hvad gør vi nu? Den dødelige skønhed bevogtes -
- af en hel legion af einherjer, der vil opdage dig på miles afstand.
Det bliver ikke mig, der henter hende.
Jeg er ikke sulten.
Godt. Afgang.
Du er ...
Loke. Måske har du hørt ...
Det var for New York.
Hende kan jeg lide.
Hvad med Alfader?
Det er min pligt at underrette ham om forbrydelser mod tronen.
Du har hidkaldt mig i vigtigt øjemed.
Hvilket?
Forræderi, høje konge.
Hvis?
Mit.
Høje konge ...
Den dødelige er blevet taget.
Stop Thor -
- med alle nødvendige midler.
Der er de! Grib dem!
Afvent min ordre.
Jeg holder dem stangen. Få hende væk.
Tak.
Forråder du ham, dræber jeg dig.
Jeg er også glad for at se dig, Sif.
Hvis Loke vil hjælpe dig, og I får befriet den dødelige, -
- hvad skal det da nytte?
Vi dør på stribe, straks vi sætter en fod uden for paladset.
Det er derfor, vi ikke drager herfra til fods.
Jeg skal købe jer så megen tid, jeg kan.
Tak, min ven.
Hvis du så meget som tænker på at forråde ham ...
Så dræber du mig?
Stil dig om bag i køen.
Du sagde, du kunne styre skibet.
Jeg sagde: "Hvor svært kan det være?"
De er om bord på skibet!
Til skibet!
Hvad det end er, du laver, så lad det gå lidt hurtigere.
Klap i, Loke.
Du må have overset noget.
Nej. Jeg har trykket på hver eneste knap.
Ikke så hårdt. Tryk forsigtigt.
Jeg trykker forsigtigt, men det virker ikke!
- Du overså en søjle. - Klap i!
Lad mig tage roret.
Jeg er langt den bedste pilot.
Javel ja? Hvem af os to -
- kan rent faktisk flyve?
Uha da. Er hun død?
Jane.
Jeg klarer mig.
Ikke et kvæk.
Nu forfølger de os.
Nu skyder de på os.
Tak for kommentarerne. De er ikke spor distraherende.
Flot. Du har lige halshugget din farfar.
Det her er bare pragtfuldt.
Det er en blændende ide.
Lad os stjæle det største og mest opsigtsvækkende skib i universet -
- og flygte i det.
Så flyver vi gennem byen og smadrer alt omkring os, -
- så alle kan se os.
Genialt, Thor. Ganske enkelt genialt!
Dit ophold i fangekælderen -
- har ikke gjort dig mindre yndefuld, Loke.
Du løj for mig.
Jeg er imponeret.
Det glæder mig. Gør så, som du lovede.
Vis os din hemmelige vej.
- Fandral. - Så gerne.
For Asgård.
Tag det ikke personligt.
Loke!
Hvis det var nemt, ville alle gøre det.
Er du vanvittig?!
Muligvis.
Vi må slå til nu.
Nej.
Asgård er ligegyldig nu.
Æteren er vendt hjem.
Hvad jeg ikke kunne udrette med den kraft, der flyder gennem hende.
Den ville fortære dig.
Hun klarer da skærene.
Indtil videre.
Hun er stærkere, end du gør dig begreb om.
Tag afsked.
Ikke i dag.
I dag, i morgen, om hundrede år. Der er ingen forskel.
Det er et øjeblik.
Du kan aldrig forberede dig på det.
Den eneste kvinde, du har elsket, vil blive taget fra dig.
- Vil du så være tilfreds? - Tilfredshed ligger ikke til mig.
Opgivelse ligger ikke til mig.
- Odins søn. - Nej.
Ikke kun Odins.
Tror du dig ene om moders kærlighed?
Du havde hendes snilde, men jeg hendes tiltro.
Tiltro?
Var det hendes sidste tilkendegivelse?
Tiltro? Da du lod hende dø?
- Var du til nogen hjælp i din celle? - Hvem anbragte mig der?
Hvem anbragte mig der?!
Det ved du jo godt!
Det ved du udmærket godt!
Hun ville ikke have ønsket, at vi skulle strides.
Men det ville næppe komme bag på hende.
Jeg ville ønske, at jeg turde stole på dig.
Stol på min vrede.
De skal kvittere for Deres fars ejendele, hr. Selvig.
Hvad?
Nå ja.
Min far, dr. Erik Selvig.
Herretegnebog af læder, brun.
Nøglering, tre nøgler.
Lægeordineret medicin, -
- diverse.
Og ...
Erik.
... disse.
Dem.
Gudskelov.
Erik.
Ja?
Det er Darcy.
Darcy.
- Hvor er det godt at se dig. - Jeg har også savnet dig.
- Hvordan fandt du mig? - Du var i fjernsynet nøgen.
Nå, vi har meget, vi skal nå.
Nu bliver det akavet.
Jeg burde slet ikke stå for det her.
Det får jeg ikke løn for. Jeg får slet ikke løn.
Jeg hedder Ian. Jeg er Darcys praktikant.
Jeg får heller ikke løn.
Er du okay?
Jeg har haft en gud i min hjerne.
Det kan ikke anbefales.
Dr. Selvig, Deres grej bipper.
Det sker nu. Før end jeg havde beregnet.
Hvad er det, der sker?
Fugle?
Er det fugle, der sker?
Det er stære. De er på træk.
Som barn var jeg med min far på fuglekig.
- Nørd. - Se.
Hvor blev de af?
Hvad fanden var det?
Hvorfor smiler du?
Intet er mere betryggende end at erfare, at verden er mere gak end en selv.
Kør mig til Janes laboratorium.
Jane.
Malekith.
Er du parat?
Jeg er.
Din plan bliver vores død.
Det er muligt.
Stoler du stadig ikke på mig?
Ville du?
Nej, det ville jeg ikke.
Thor!
Nej!
Tror du virkelig, jeg holdt af Frigg?
Af nogen af jer?
Alt, jeg nogensinde har ønsket mig, -
- var at se dit og Odins lig for mine fødder!
Malekith!
Jeg er Loke af Jotunheim, -
- og jeg har en gave til dig.
Jeg beder kun om én ting til gengæld.
En parketplads til Asgårds undergang.
Han er Asgårds fjende.
Han blev holdt fanget i deres fangekælder.
Se på mig.
Nu, Loke!
Nej!!
På gensyn i Hel, uhyre.
Nej, nej, nej ...
Din tåbe. Du hørte ikke efter.
Jeg ved det godt.
Jeg er en tåbe.
- Hold dig vågen. - Tilgiv mig.
Tilgiv mig ...
Tag det roligt.
Det skal nok gå.
Jeg skal fortælle fader om dine bedrifter her i dag.
De var ikke for hans skyld.
Nej!!
Han vil bruge den.
Ikke kun mod Asgård eller en stjerne. Malekith vil udslette alt.
Hvordan?
Hvordan, Jane?
Jeg så ham på Jorden. Hvad skal han der?
Konjunktionen.
Åh gud ...
Det her var aldrig sket, hvis jeg ikke havde fundet Æteren.
Da ville Malekith blot have bemægtiget sig den tidligere.
Jeg fandt den kun, fordi jeg ledte efter dig.
Jane ...
Nu er vi fanget her.
Det er ikke mig.
- Hallo? - Jane, det er Richard.
Richard? Hvor er du?
Stadig på kontoret. Det har været en møghektisk dag.
- Det er dog utroligt. - Er det?
Det var en hyggelig frokost, -
- selvom vi aldrig fik bestilt noget.
- Hvordan kan der være dækning her? - Skal jeg ringe igen senere?
Nej nej! Hvad du end gør, må du endelig ikke lægge på.
Okay.
Jeg tænkte på, om vi skulle prøve igen?
- Måske en middag næste gang? - Ja ja.
- Bare bliv i røret. - Det skal jeg nok.
Du godeste.
Er du midt i noget?
Nej, overhovedet ikke.
- Kom med. - Nu falder du altså ud.
Hvor skal vi hen?
Hallo?
Hvor kommer alle de sko fra?
Jeg sender en sms.
Hvem er Richard?
Seriøst?
Jane!
Du må ikke bare sådan forsvinde.
Hele verden er gået amok. Det, vi så, spreder sig.
- Har du været til fest? - Erik?
Jane! Skønt at se dig.
- Du har været i Asgård. - Hvor er dine bukser?
Han tænker bedre sådan.
Giv mig alt, hvad du ved om det her.
Al din forskning i gravimetriske afvigelser.
Okay.
Er du ved godt helbred?
Din bror kommer ikke, vel?
Loke er død.
Gudskelov!
Det gør mig virkelig ondt.
Tak.
Tilgiv mig, høje konge.
Jeg bringer tidender fra mørkeverdenen.
Thor?
Vi så hverken Thor eller våbenet, men ...
Hvad?
Vi fandt et lig.
Loke.
Malekith vil bruge Æteren mod et punkt, -
- hvor de ni verdener er forbundet.
Det vil øge våbenets virkning.
Hver af verdenerne vil øge dets kraft eksponentielt.
Effekten vil være universel.
Men sammenstillingen er kun midlertidig.
Han skal være det rette sted på rette tid.
Hvordan finder vi det?
Vi følger anvisningerne.
Det har fundet sted før -
- for flere tusind år siden. Vore forfædre bevidnede det.
Alle de store bygmestre ...
Mayaerne, kineserne, egypterne.
De udnyttede Konjunktionens tyngdepåvirkning.
Og de efterlod et kort.
Stonehenge.
Snowdon. Great Orme.
De er koordinater, der fører os ...
... hertil.
Greenwich?
Grænserne mellem verdenerne vil opløses.
Fysikkens love vil høre op.
Øget og mindsket tyngdekraft, -
- huller i kosmos.
Virkeligheden vil blive flået i stykker.
Jeg må hellere tage bukser på.
Koncentrer dig nu. Vi skal hamre dem i over det hele, -
- hvorefter Jane og Erik aktiverer dem fra tårnet.
De er samlet med tape.
Er du overhovedet klar over, hvad de gør?
Nej.
Det er jeg heller ikke.
Kom nu, kom nu!
Kors i ...
Du havde ingen nød at komme så langt, as.
Døden havde fundet dig inden længe.
Ikke for din hånd.
Jeres univers skulle aldrig have været.
Din verden og din slægt -
- vil blive udslettet!
Tiden er knap.
- Den er der lige straks. - Er du sikker på, det vil virke?
De er bygget til at opdage afvigelser, ikke skabe dem.
Kom nu.
Kom nu, Darcy.
Med al den kraft ...
... havde jeg troet, du slog hårdere.
Sådan.
Konjunktionen er fuldstændig om syv minutter.
Så må vi holde Malekith beskæftiget i otte.
Du må hellere holde fast i noget.
Hvor blæret!
Hvordan gjorde du det?
Tyngdefelterne interagerer med -
- de svage punkter mellem verdenerne ...
Nak ham med sværdet!
- Ups. - Kom.
Hvad fanden skete der?
Løb!
Hvad laver I?
I må se at komme væk herfra!
Det kan du ikke mene.
Thor står derude. Han svinger med hammeren og det hele.
Bekræft, at skibet er fjendtligt.
Skibet er fjendtligt. Grønt lys for angreb.
Modtaget.
Har målfatning.
Missiler affyret.
Fejlskud.
Målet blev ikke ramt. Jeg mister herredømmet.
Mayday! Har mistet herredømmet!
Hvad laver du?
Jeg har mistet forbindelsen.
Jane!
Kom nu.
- Er du uskadt? - Du reddede mit liv.
Ja.
Det gjorde jeg vist.
Darcy?
Jane!
Ian?
Selvig!
Mjaumjau!
Giv agt ved indstigning.
Hvordan kommer jeg til Greenwich?
Tag toget her tre stationer.
Giv agt ved indstigning.
Undskyld.
- Vi har ikke mere tid. - Jane ...
Jane!
Thor!
Vi kom for sent.
Konjunktionen er fuldendt.
- Kan de der standse ham? - Ikke herfra.
Vi kan ikke komme tæt nok på.
Det kan jeg.
Malekith!
Mørket vender tilbage, as.
Kommer du for at bevidne universets undergang?
Jeg kommer for at modtage din kapitulation.
Tror du, dette kan stoppes?
Æteren kan ikke tilintetgøres.
Men det kan du.
Thor!
Jane!
Er alle okay?
Han skal nok komme tilbage.
Det er bare ...
Sidst var han væk i to år.
Der er kun gået to dage.
Sagde han noget, inden han tog af sted?
At han skulle have noget på det rene med sin far.
Han begik sådan set højforræderi, da vi var på vej væk.
Du sagde engang, der aldrig ville være en forstandigere konge end mig.
Du tog fejl.
Sammenstillingen har bragt alle rigerne sammen.
De så dig alle sammen vove livet for at redde dem.
Hvad kan Asgård tilbyde sin nye konge til gengæld?
Mit liv.
Jeg kan ikke være konge af Asgård.
Jeg vil beskytte Asgård og de andre riger til mit livs sidste time, -
- men jeg kan ikke gøre det fra den stol.
Lokes uligevægt til trods forstod han sig på regering, -
- hvilket jeg aldrig kommer til.
Brutaliteten, opofrelsen ...
Det forandrer en.
Jeg vil hellere være en god mand end en prægtig konge.
Er det min søn, jeg hører, eller kvinden, han elsker?
Når du taler, hører jeg aldrig moders stemme.
Jeg gør det ikke for Janes skyld.
Hun ved ikke, hvad jeg er kommet for at sige.
Om du forbyder mig at se hende eller lader mig ægte hende, -
- vil intet ændre.
En søn, der begærede tronen for meget, -
- og en, der ikke vil have den.
Bliver det mit eftermæle?
Loke døde ærefuldt.
Jeg vil leve på samme vis.
Er det ikke eftermæle nok?
Den tilhører dig ...
... hvis du er den værdig.
Det bestræber jeg mig på at være.
Jeg kan ikke give dig min velsignelse, ej heller ønske dig lykke til.
Det ved jeg.
Om så jeg var stolt af den mand, min søn er blevet, -
- ville jeg ikke kunne sige det.
Det ville kun mit hjerte erklære.
Gå ...
... min søn.
Tak, fader.
Nej.
Det er mig, der takker.
Tillad mig at præsentere:
Taneleer Tivan, Samleren.
Aser, det er mig en ære.
Du ved, hvorfor vi er her.
Naturligvis.
Men tillad mig at spørge:
Hvorfor gemmer I den ikke i jeres eget skatkammer?
Asgård huser i forvejen Tesserakten.
Det er ikke klogt at gemme to Evighedssten så tæt sammen.
Yderst fornuftigt.
Jeg kan forsikre jer om ...
... at den vil være i største sikkerhed her ...
... i min samling.
Sørg for det.
Én i hånden ...
... fem på taget.